Suatu masa dahulu,
ada seorang anak gadis bernama Ella.
Dia melihat dunia ini bukan seperti seadanya,
tetapi seperti apa yang mungkin, dengan sedikit keajaiban.
Sayang!
Bagi ibu dan ayahnya, dia bagaikan seorang puteri.
Benar, dia tak mempunyai gelaran, mahkota mahupun istana,
tapi dialah pemerintah kerajaan kecilnya sendiri,
yang bersempadankan rumah dan padang rumput di pinggir hutan itu,
tempat tinggal keluarganya sejak turun-temurun.
Bersama En. Angsa
serta seluruh keluarga haiwan mereka.
Helo, kamu. Apa yang kamu buat?
Berilah peluang kepada si kecil untuk makan juga.
Nanti kamu sakit perut.
Gus-Gus, kamu tikus rumah, bukan tikus kebun.
Betul tak, Jacqueline?
Kamu tak boleh makan makanan En. Angsa.
Betul tak, Mak?
Kamu masih percaya bahawa ia faham kata-kata kamu?
Tidakkah begitu, Mak?
Ya.
Mak percaya bahawa haiwan mendengar dan bercakap dengan kita,
kalaulah kita ingin mendengarnya.
Itulah cara kita belajar untuk menjaganya.
Siapa yang menjaga kita?
Tentulah ibu pari-pari.
Mak percaya bahawa mereka wujud?
Mak mempercayai segalanya.
Jadi saya pun mempercayai segalanya.
Bapanya seorang pedagang yang merantau ke luar negara
dan membawa pulang hadiah dari semua kawasan jajahan Ella.
Ella!
Di mana gadis-gadis ayah yang cantik itu?
Di mana buah hati ayah sekalian?
Ella amat merindui bapanya apabila dia pergi merantau.
Tapi dia tahu bapanya akan tetap pulang.
-Itu pun dia! -Ayah, selamat pulang!
Kamu apa khabar?
Kamu dah besar!
Apa itu?
Benda ini?
Ayah terjumpa ia tergantung di sebatang pokok.
Rasanya ada sesuatu di dalamnya.
Ia sungguh cantik.
Dalam bahasa Perancis, ia dipanggil papillon.
Aduh.
Kamu memijak kaki ayah.
Boleh kita mula?
Tengoklah, Mak! Saya sedang menari!
Si papillon yang kecil.
Hidup mereka aman dan sejahtera.
Mereka rasa merekalah yang paling bahagia, kerana dapat hidup sebegini
dan begitu saling mengasihi.
Apabila aku jadi raja
Kaulah ratunya
Lavender hijau
Lavender biru
Cintailah aku
Sebab aku mencintaimu
Tapi duka mungkin melanda mana-mana kerajaan
walau betapa bahagianya ia.
Maka ia telah melanda rumah Ella.
Saya amat bersimpati.
Terima kasih, Doktor.
Ia pasti amat sukar bagi kamu.
Mari.
Ella.
Ella, sayang.
Mak nak beritahu kamu satu rahsia.
Satu rahsia penting yang akan membantu kamu mengharungi
semua cabaran yang bakal ditempuhi dalam hidup.
Ingatlah ini sentiasa.
Tabahkan diri dan berhati baik sentiasa.
Kebaikan yang ada dalam jari kelingking kamu lebih banyak
berbanding apa yang ada dalam seluruh tubuh kebanyakan orang.
Ia memiliki kuasa di luar jangkaan kamu.
-Serta kuasa ajaib. -Kuasa ajaib?
Betul.
Tabahkan diri dan berhati baik sentiasa, sayang.
Boleh kamu berjanji kepada Mak?
Saya berjanji.
Bagus.
Serta
Mak akan pergi tak lama lagi, sayang.
Tolong maafkan mak.
Tentulah saya memaafkan mak.
Mak sayangkan kamu.
Masa berlalu, dan kedukaan berubah menjadi kenangan.
Di dalam jiwanya, Ella tetap sama.
Sebab dia masih mengingati janjinya kepada ibunya.
Tabahkan diri dan berhati baik sentiasa.
Namun, bapanya telah banyak berubah.
Tapi dia mengharapkan masa yang lebih baik.
"Kemudian pulang ke rumah,
dan aku bersama isteriku menyanyi sepuas-puas hati,
dan jika ada orang lain yang lebih bahagia disebabkan rezekinya,
aku tak kenal siapa orangnya."
Maka berakhirlah kisah "En. Pepys" untuk hari ini.
Saya suka penghabisan yang gembira, betul tak ayah?
Itulah penghabisan kegemaran ayah.
Memang patut pun begitu.
Ella,
ayah rasa mungkin dah tiba masanya
untuk memulakan babak baru.
Ya, ayah?
Kamu tahu agak lama dahulu, semasa ayah merantau,
ayah berkenalan dengan Sir Francis Tremaine.
Ya.
Beliau Ketua Kesatuan Mercer, bukan?
Bekas.
Beliau telah meninggal dunia.
Balunya,
seorang wanita yang berpekerti mulia,
kini hidup kesepian
meskipun masih berada di puncak kehidupannya.
Ayah tak berani beritahu saya.
Tapi ayah tak perlu takut.
Selagi ia mendatangkan kebahagiaan kepada ayah.
Ya.
Kebahagiaan.
Kamu rasa masih adakah peluang terakhir untuk ayah,
walaupun ayah menyangkakan ia tak mungkin lagi ada?
Tentulah, ayah.
Dia hanya akan menjadi ibu tiri kamu.
Kamu juga akan mendapat dua orang kakak yang baik sebagai teman.
Tabahkan diri, berhati baik sentiasa.
Selamat datang, semua!
Dia kurus macam batang penyapu!
Tengoklah rambutnya yang kusut itu!
Kamu sungguh baik.
Selamat datang. Saya gembira bertemu dengan kamu.
Cantik sungguh rambut kamu.
-Terima kasih. -Kamu patut mendandannya.
Saya pasti betul cakap kamu itu.
-Nak tengok sekeliling rumah? -Apa katanya?
Dia nak bawa kita mengelilingi rumah ladangnya.
-Agaknya dia bangga dengannya. -Mereka ada bela haiwan di sini?
Sungguh menawan.
Lucifer.
Bakal ibu tirinya seorang wanita yang berkeinginan dan bercitarasa tinggi.
Dia juga pernah mengenali rasa duka.
Tapi dia pandai menyembunyikannya.
Kamu tak pernah beritahu bahawa anak kamu begitu cantik.
Dia mewarisi rupa
Ibunya.
Begitu.
Apa maksud mak? Apa yang menawan sangat?
Mak berbohong saja. Saja nak tunjuk sopan.
Diamlah.
Sudah berapa lama keluarga kamu tinggal di sini?
Lebih 200 tahun.
Selama itu, mereka tak terfikir untuk menghiasnya?
Anastasia, diam.
Mereka akan ingat kamu bercakap serius.
Ibu tiri Ella, memandangkan dia seorang wanita yang bersemangat,
berusaha untuk mengembalikan keceriaan ke dalam rumah itu.
Teruklah kamu ini, Baron.
Nasib menyebelahi saya lagi.
Tengoklah siapa yang juga ada partinya sendiri.
Jacqueline, Teddy, Matilda, Gus-Gus yang tamak.
Alamak.
Apa pula
Ya, apa yang kamu cuba nak buat, Lucifer?
Jacqueline tetamu saya, dan memakan tetamu adalah tak dibenarkan.
Pergilah. Ada banyak lagi makanan kucing untuk memuaskan hati kamu.
Kaum wanita mesti saling tolong-menolong.
Ayah terlepas parti kita.
Ayah rasa ia sama saja seperti semua parti kita yang lain.
Ayah akan bertolak awal pagi esok, El.
Tidak. Tapi ayah
Ayah baru saja pulang.
Perlukah ayah pergi?
Hanya untuk beberapa bulan, sayang.
Apa yang kamu nak ayah bawa pulang dari seberang?
Kakak-kakak kamu,
kakak-kakak tiri kamu, telah meminta
payung dan kain renda.
sApa yang kamu mahukan?
Bawakan saya ranting pertama yang terkena bahu ayah semasa perjalanan.
Itu satu permintaan yang aneh.
Tapi, ayah mesti membawanya bersama sepanjang perjalanan,
dan kenanglah saya apabila ayah melihatnya.
Apabila ayah membawanya pulang, bermakna ayah ada bersamanya.
Itulah sebenarnya yang saya mahu.
Supaya ayah kembali.
Walau apa jua sekalipun.
Baiklah.
Ella, sepanjang pemergian ayah,
layanlah ibu tiri kamu dengan baik,
kakak-kakak tiri kamu juga, walaupun mereka
kadangkalanya menyusahkan.
-Saya berjanji. -Terima kasih.
Kenangan ayah akan sentiasa kekal di rumah ini, Ella.
Ingat itu.
Ibu kamu pun ada di sini, walaupun kamu tak nampak.
Dialah jiwa tempat ini.
Sebab itulah kita mesti sentiasa menjaga rumah ini untuknya.
Saya merindui mak.
Adakah ayah pun sama?
Teramat sangat.
Jangan lupa kain renda itu! Saya mesti memilikinya!
Payung saya juga!
Untuk melindungi wajah saya!
Maksudnya kulit muka saya, jika ayah tak tahu!
Jumpa lagi!
Jumpa lagi, Ella!
Saya sayang ayah!
Ayah pun sayangkan kamu!
Jumpa lagi!
Ella, sayang.
Sabar. Jangan menangis.
Ya, Ibu Tiri.
Tak perlu panggil saya begitu.
"Puan" dah memadai.
Tak cukup ruang untuk saya dan semua pakaian kakak!
Jadi, kecilkanlah diri kamu!
Anastasia dan Drisella berkongsi bilik selama ini.
Mereka gadis-gadis yang begitu baik dan penyayang.
Lebih baik kalau kamu lenyap terus!
Kakak pasti suka, bukan?
Kadangkala saya rasa nak korek biji mata Kakak!
Agaknya mereka merasakan bilik tidur mereka agak sempit.
Bilik saya yang paling besar selepas bilik puan dan ayah.
Mungkin mereka sudi berkongsi bilik itu.
Itu idea yang cukup bagus.
Kamu memang gadis yang baik.
Saya boleh tinggal di
Di loteng.
Betul.
Di loteng?
Ya.
Hanya untuk seketika, sementara saya menghias semula bilik-bilik lain.
Loteng kita begitu selesa dan berangin
dan kamu akan berada jauh dari perkelahian dan gangguan kami.
Kamu akan rasa lebih selesa jika membawa benda-benda ini bersama.
Sebagai penghibur hati.
Apa-apa pun,
tiada siapa yang akan mengganggu saya di sini.
Helo, Gus-Gus.
Ayuh, Gus-Gus, kamu boleh melakukannya.
Di sini rupanya tempat kalian berteduh.
Tempat saya juga, nampaknya.
Baiklah.
Siapa nak tolong saya?
Dungu.
Itu memang dah keterlaluan.
Adik kita di atas sana, bercakap dengan ulat kayu.
Seronoknya.
Tiada kucing,
dan tiada kakak-kakak tiri.
Kita ada seorang adik yang dungu.
Kakak ada dua orang.
Saya boleh dengar cakap kakak itu.
-Dia bercakap dengan siapa itu? -Dia dah gila.
Nyanyikanlah, wahai perindu malam
-Selamat pagi. -Selamat pagi, Cik Ella.
Selamat pagi, Tom!
Nyanyikanlah, wahai
Helo. Izinkan saya
Telur Chantecler yang cantik. Syabas.
Terima kasih.
-Selamat pagi. -Selamat pagi.
Terima kasih, Cik Ella.
Sama-sama.
Ella!
Bangun, anak-anak! Dah tiba waktu makan tengahari!
Kakak-kakak tiri Ella tak suka bangun pagi.
Mereka juga tak berkebolehan dalam seni rumah tangga seperti mengemas.
Malah, mereka tak berkebolehan dalam segala bentuk seni.
Ada seorang kekasih dan gadisnya
Dengan hei dan ho
dan hei nonino
Melepasi ladang jagung menghijau
Pasangan kekasih amat menyukai
musim bunga
Pasangan kekasih amat menyukai
musim bunga
Tolonglah diam.
Ella mengubat hati dengan surat-surat Ayahnya yang dikirim dari perantauan.
Minggu berganti bulan,
tetapi setiap hari akan membawa khabar Ayahnya dari tempat yang jauh.
Cik Ella, kereta kuda pos dah datang!
Sehinggalah pada suatu tengah hari...
Peladang John?
Cik Ella.
Ini tentang bapa kamu, Cik.
Dia jatuh sakit semasa dalam perjalanan.
Dia telah meninggal dunia, Cik.
Dia dah tiada.
Hingga saat terakhirnya, dia hanya bercakap tentang Cik.
Tentang ibu kamu juga.
Saya diminta untuk menyerahkan benda ini kepada kamu.
Tapi bagaimana dengan kain renda saya?
Payung saya?
Kamu tak sedarkah? Semua itu tak penting lagi.
Habislah kita.
Bagaimana kita boleh teruskan kehidupan?
Terima kasih.
Ia tentu amat sukar bagi kamu.
Bagaimanalah untuk meneruskan kehidupan.
Langkah berjimat cermat terpaksa diambil.
Ibu tiri Ella memberhentikan semua pekerja di rumah itu.
Ibu tiri dan kakak-kakak tirinya
sentiasa menderanya.
Lambat laun mereka menganggap Ella
lebih seperti seorang orang gaji berbanding seorang adik.
Maka terpaksalah Ella membuat semua kerja.
Ia ada kebaikannya, kerana bolehlah dia melupakan kesedihannya.
Bak kata ibu tirinya.
Dia dan dua anak gadisnya dengan sukacitanya
memberikan banyak kerja untuk mengubat hati Ella.
Tapi mereka ada juga berkongsi makanan mereka dengan Ella,
yang sebenarnya apa-apa sisa mereka yang tinggal di atas meja.
Bilangan kawannya amatlah kecil.
Malah, kawan-kawannya memang sangat kecil.
Itu pun kamu.
Jemput makan bersama saya?
Tapi kawan-kawannya yang ada, dilayannya dengan hati yang terbuka
dan tangan yang terbuka.
Ini meja kamu.
Kadangkalanya, di penghujung hari,
loteng yang berangin itu terlalu sejuk untuk dijadikan tempat bermalam,
maka dia pun berbaring berdekatan bara malap di perdiangan
untuk memanaskan badan.
Saya ingat sarapan dah sedia.
Sudah, puan.
Saya cuma sedang menjaga api.
Lain kali, boleh jangan panggil kami sehinggalah kerja dah selesai?
Baiklah.
Ella, apa di muka kamu itu?
Apa?
Abu perdiangan.
Tolong bersihkan diri.
Nanti abu itu termasuk dalam teh kami.
Saya ada nama baru untuknya! Cinderwench.
Saya tak sanggup kalau kotor sebegini.
Ella Comot.
Cinder-ella!
Kami akan panggil kamu dengan nama itu.
anak-anak,
pandainya kalian.
Hidangan ini untuk siapa?
Kita ada tertinggal sesiapakah?
Ini tempat saya.
Agak keterlaluan untuk meminta kamu menyediakan sarapan,
menghidangkannya dan duduk bersama kami pula.
Bukankah lebih baik kamu makan selepas semua kerja dah selesai, Ella?
Atau patutkah saya kata, "Cinderella"?
Cinderella.
Nama julukan ada kuasanya, umpama jampi serapah.
Secara tiba-tiba, baginya, ibu tiri dan kakak-kakak tirinya
telah menukarkannya menjadi sekadar satu makhluk kotor
hanya untuk diperhambakan.
Lari!
Cepat, nanti mereka akan tangkap kamu!
Pergi!
Bertenang!
Mungkin mujur juga kakak-kakak tiri Ella bertindak kejam.
Jika tak kerana dia melarikan diri ke hutan,
dia mungkin takkan bertemu dengan putera itu.
Bertenang!
Tolonglah, perlahan sikit!
Cik!
Cik! Kamu tak apa-apa?
Tunggu!
Saya tak apa-apa, terima kasih!
Kamu tak apa-apa?
Saya tak apa-apa, tapi kamu telah benar-benar menakutkannya.
Siapa?
Rusa jantan tadi.
Apa dosanya terhadap kamu,
sehingga kamu mengejarnya di merata tempat?
Saya akui saya tak pernah berjumpa dengannya sebelum ini.
Ia kawan kamukah?
Sekadar kenalan.
Kami baru bertemu tadi.
Saya merenung matanya,
dan ia merenung mata saya,
dan rasanya banyak lagi perkara yang belum ia kecapi dalam hidupnya.
Itu saja.
Cik, kamu dipanggil apa?
Tak kisahlah saya dipanggil apa.
Kamu tak patut merayau jauh ke dalam hutan bersendirian.
Saya bukan bersendirian. Saya bersama kamu, Encik...
Siapa nama kamu?
Kamu tak kenal siapa saya?
Nama saya...
Saya biasa dipanggil Kit.
Bapa saya memanggil saya dengan nama itu,
apabila anginnya baik.
Kamu tinggal di mana, En. Kit?
Di istana.
Bapa saya sedang mengajar saya tentang bidangnya.
Kamu seorang pelatih?
Lebih kurang begitu.
Baguslah begitu.
Adakah kamu dilayan dengan baik?
Mungkin lebih daripada yang sepatutnya.
Kamu pula?
Mereka melayan saya sebaik yang termampu.
Saya bersimpati.
Ia bukan salah kamu.
Saya pasti ia juga bukan salah kamu.
Ia taklah teruk sangat.
Saya pasti ada orang lain yang lebih malang.
Kita hanya perlu
menabahkan diri dan berhati baik sentiasa, bukan?
Ya.
Betul cakap kamu.
Saya pun berasa begitu.
Tolong jangan biarkan mereka mencederakannya.
Tapi kamu tahu kami sedang memburu. Itu satu kebiasaan.
Meskipun ia satu kebiasaan tak bermakna ia patut dilakukan.
Betul sekali lagi.
Jadi,
kamu takkan mengganggunya, bukan?
Ya.
Terima kasih banyak, En. Kit.
Itu pun Tuan...
Ini Kit! Kit!
Kit! Saya Kit. Saya pergi sekarang.
Jadi, baik kita berangkat sekarang,
En. Kit.
Saya dah kata.
Saya pergi sekarang.
Saya harap kita dapat berjumpa lagi, Cik.
Saya pun sama.
Macamlah Anakanda orang pertama dapat berjumpa dengan gadis cantik.
Dia bukan sekadar "gadis cantik."
Memang, dia seorang gadis yang cantik,
tapi dia jauh lebih daripada itu.
Lebih apa lagi? Kalian baru bertemu sekali.
Di mana Anakanda tahu apa-apa tentangnya?
Ayahanda kata Ayahanda terus tahu apabila bertemu Bonda.
Itu lain. Bonda kamu seorang puteri.
Ayahanda tetap akan mencintainya.
Ayahanda takkan dapat jumpa dia pun,
kerana itu bukan perkara yang elok.
Nenda kamu akan beritahu Ayahanda apa yang Ayahanda cakap sekarang ini
dan Ayahanda akan ikut cakapnya.
-Taklah. -Yalah.
-Taklah. -Betul cakap Anakanda.
Jadi, bagaimana keadaan baginda?
Tuanku...
Tak apa.
Jika kamu perlu berfikir panjang untuk berkata-kata, beta dah tahu.
Ayahanda...
Yang hidup pasti akan mati, nak.
Mari.
Nanti kita terlewat.
Ketepatan masa menandakan
-kesopanan putera raja. -Kesopanan putera raja.
Duli Yang Teramat Mulia, Baginda Raja!
Pasti Ayahanda Tuanku dah menegur tindakan Tuanku di hutan.
Adakah itu urusan kamu, Grand Duke?
Urusan Tuanku ialah urusan patik jua, Tuanku.
Rusa jantan itu tak boleh dibiar terlepas.
Meskipun ia satu kebiasaan tak bermakna ia patut dilakukan.
Lebih kurang begitulah.
Tuan Phineus, pakar seni lukis, sabar menunggu.
Buatkan baginda nampak layak berkahwin, Tuan Phineus.
Demi menarik perhatian calon isteri yang sesuai,
walaupun baginda enggan mendengar sepatah pun cakap beta.
Patik akan memastikan agar Tuanku berpuas hati.
Tapi patik tak boleh melakukan keajaiban.
Kanvas yang cantik, Tuan Phineus.
Terima kasih.
Macamlah dia tahu apa-apa tentang seni lukis.
Jadi, semua potret ini
benar-benar akan dihantar ke seberang?
Supaya golongan ternama menghadiri majlis yang Ayahanda nak sangat itu.
Ia satu tradisi. Yang digemari.
Semasa itulah Anakanda akan memilih seorang isteri.
Menarik.
Jika perlu berkahwin, tak bolehkah beta memilih seorang gadis desa yang baik?
Berapa daerah yang "gadis desa yang baik" ini boleh tawarkan kepada kita?
Bagaimana dia akan mengukuhkan kerajaan ini?
Kita kerajaan kecil di kalangan negara-negara besar, Tuanku.
Ini dunia yang bahaya.
Dengarlah, nak.
-Menaikkan kamu, Tuan Phineus. -Bagus.
Ayahanda ingin melihat Anakanda dan kerajaan ini selamat.
Baiklah, Ayahanda,
dengan satu syarat.
Jemputlah semua orang, bukan setakat golongan bangsawan.
Peperangan telah membawa kesedihan kepada kita semua.
Apa pendapat kamu?
Adakah itu akan menggembirakan rakyat?
Itu tak tercapai dek akal patik, Tuanku.
Tapi patik tak kisah kalau dapat berpesta sikit.
Patik rasa kita dah ada persetujuan.
Majlis tari-menari untuk rakyat jelata,
dan seorang puteri untuk putera kita.
Bunyinya seperti langkah yang betul, pada pendapat...
Kami tak meminta pendapat kamu.
Ampunkan patik. Jahat cat ini, jahat berus ini.
Tolong turunkan saya, Samson.
Kusyen pun tiada.
Baik, turun, turun. Jangan terlalu...
Saya berada di atas lantai.
Saya benar-benar terbaring di atas lantai. Maaf.
Sebenarnya Tuanku nampak tampan dari sudut ini.
Lubang hidung yang cantik. Ada berus yang lebih panjang?
Kamu tak nampak ceria, cik.
Langsung tidak.
Mengapa masih tinggal di situ sedangkan kamu dilayan sebegitu?
Sebab saya telah berjanji kepada ibu bapa saya
untuk terus menjaga rumah tempat kami begitu bahagia dahulu.
Mereka amat menyayangi rumah kami,
dan setelah pemergian mereka, saya menyayanginya untuk mereka.
Ia rumah saya.
Perhatian!
Diam!
"Bahawasanya
pada hari ini, dua minggu dari sekarang,
akan berlangsungnya di istana
sebuah Majlis Tari-menari Diraja.
Di majlis tersebut,
sejajar dengan adat-istiadat lama,
putera raja akan memilih calon isteri baginda.
Di samping itu,
atas titah putera raja,
maka diisytiharkan di sini bahawa semua gadis di negeri ini,
baik golongan bangsawan mahupun rakyat marhaen,
dijemput hadir.
Demikianlah titah raja kita yang teramat mulia."
Maaf, puan.
Ella amat teruja untuk berjumpa Kit, si pelatih itu.
Kakak-kakak tirinya pun agak berminat untuk berjumpa putera raja.
Saya akan memperdayakan dia supaya mencintai saya. Tengoklah!
Inilah berita paling menggemparkan!
Bertenang.
Sekarang dengar cakap Mak.
Seorang daripada kamu mesti menawan hati putera itu.
Jika berjaya, langsailah semua hutang yang membelenggu kita
sejak kita datang ke tempat terceruk ini!
Saya, seorang puteri?
Atau saya,
seorang puteri?
Setelah menyampaikan berita ini,
mengapa kamu masih berada di sini?
Kamu harus segera kembali ke pekan
dan meminta tukang jahit menyiapkan tiga pasang gaun tarian yang cantik.
Tiga pasang?
Puan sungguh bertimbang rasa.
Apa maksud kamu?
Sebab teringatkan saya.
Teringatkan kamu?
Mak, dia ingat gaun yang lagi sepasang itu untuknya.
Kesian si Cinder yang lembab. Malunya.
Kamu terlalu kuat berangan-angan.
Bukan. Saya cuma nak berjumpa dengan kawan saya.
Biar saya jelaskan betul-betul.
Sepasang gaun untuk Anastasia,
sepasang untuk Drisella,
dan sepasang untuk saya!
Dia tak faham apa maksudnya.
Bagus. Baiklah.
Segalanya dah jelas.
Pergi sekarang!
Semua gadis di negeri ini akan mengejar putera itu.
Kamu harus tiba di sana dahulu sebelum tukang jahit itu dibebani kerja!
Apa yang dia kata tadi, Drisella?
Saya tahu berbahasa Perancis, bukan bahasa Itali!
Tumpukan perhatian, Tuanku. Tuanku sedang bingung.
Maaf.
Tuanku berubah sejak pemburuan itu.
Disebabkan gadis yang menawan itu. Beta tak boleh melupakannya.
Tapi ada ramai lagi gadis lain.
Tapi semangatnya, kebaikannya...
Agaknya dia ada kakak tak?
Entahlah.
Beta tak tahu apa-apa tentangnya.
Mungkin gadis misteri kita akan datang ke majlis tari-menari itu.
Itu sebabnya Tuanku menjemput semua orang, bukan?
Kapten.
Ia demi kebaikan rakyat.
Tentulah.
Ceteknya pemikiran patik.
Jika dia datang, bagaimana?
Beritahulah dia bahawa Tuanku seorang putera.
Seorang putera boleh memilih sesiapa saja sebagai isteri.
Ya.
Ayahanda beta dan Grand Duke hanya mahu beta mengahwini seorang puteri.
Tapi jika gadis dari hutan ini sebaik yang Tuanku gambarkan,
mungkin mereka akan berubah fikiran.
Hari majlis tari-menari itu menjelang tiba,
dan seluruh negeri
tak sabar-sabar lagi menantikannya.
Tuanku nak patik jadi permaisuri Tuanku?
Siapa? Patik?
Ketat lagi.
Ketat lagi!
Ketat lagi.
Begitu!
Cantik sekali, Adik.
Kakak juga.
Kita harus bersaing untuk menawan hati putera.
Tapi tak bererti kita berniat jahat antara satu sama lain.
Tentulah tidak, wahai kakak tersayang.
Saya takkan terfikir untuk meracuni Kakak sebelum kita ke majlis itu.
Kakak pun takkan menolak kamu keluar dari kereta kuda nanti.
Saya pun takkan hentak kepala Kakak di tangga istana apabila tiba nanti.
Lagipun, kita adik-beradik.
Air yang dicincang tak akan putus.
Biar si putera yang membuat keputusan.
Bagaimana putera itu agaknya?
Mengapa peduli tentang bagaimana orangnya?
Dia kaya tak terhingga.
Tak mahukah kamu mengenalinya sedikit sebelum mengahwininya?
Memang tidak. Ia mungkin akan mengubah fikiran saya.
Kamu pasti belum pernah bercakap dengan orang lelaki.
Betul tak, si muka bulan?
Pernah, sekali.
Dengan seorang lelaki yang beradab.
Seorang kuli, agaknya.
Seorang pelatih.
Dia seorang pelatih, ya.
Lelaki semuanya dungu, kata mak.
Lebih cepat kamu menyedarinya, lebih baik.
Tarian pertama, cik puan?
Putera Tampan, kamu sungguh nakal!
-Saya nak cuba. -Tak boleh, Kakak nak pakai.
-Jangan! -Jangan!
Ini bukan kali pertama
Ella sebenarnya berasa simpati terhadap dua beradik licik ini,
yang berperwatakan buruk walaupun cantik pada luarannya.
Puteraku!
Dia akan mencintai saya!
Tapi saya yang akan menjadi permaisurinya!
Jika ibu tirinya enggan menempah gaun yang keempat,
nampaknya bagi Ella, tiada sebab mengapa
dia tidak boleh cuba menjahitnya sendiri.
Lagipun, dia juga telah mendapat sedikit bantuan.
Anak-anak gadis kesayangan Mak.
Melihat kamu begini,
Mak yakin salah seorang daripada kamu akan berjaya memikat hati putera.
Siapa sangka Mak ada dua orang calon yang bertanding!
Mak berani jamin tiada siapa di negeri ini dapat menandingi anak-anak Mak.
Cinderella?
Saya tak membelanjakan duit puan.
Ia sebenarnya gaun lama ibu saya.
Saya telah mengubahsuainya sendiri.
Cinderella di majlis tari-menari!
Tiada siapa yang mahukan orang gaji sebagai isteri.
Setelah segala apa yang saya lakukan...
Saya tak mahu merosakkan apa-apa.
Malah saya tak mahu jumpa putera itu pun.
Memang kamu takkan jumpa, kerana kamu tak boleh pergi.
Tapi semua gadis di negeri ini dijemput hadir
atas titah raja.
Memang baginda rajalah yang sedang saya fikirkan.
Akan menjadi satu penghinaan kepada kerabat diraja
kerana membawa kamu ke istana memakai kain buruk ini.
Kain buruk?
Gaun ini milik ibu saya.
Malangnya saya perlu katakan
bahawa cita rasa ibu kamu harus dipersoalkan.
Benda ini begitu ketinggalan zaman
sehingga dah hampir terkoyak rabak.
Bahunya dah tertanggal.
-Ia dah mula terlerai. -Ini juga!
Ia benda dungu yang ketinggalan zaman!
Sampai hati kamu?
Takkanlah saya tak sampai hati?
Saya takkan membiarkan anak-anak saya dikaitkan dengan kamu.
Punahlah harapan mereka
jika dilihat tiba bersama orang gaji yang compang-camping.
Sebab itulah diri kamu sebenarnya.
Itulah diri kamu sampai bila-bila.
Sekarang dengar sini!
Kamu tak boleh pergi ke majlis tari-menari itu!
Ayuh, jalan!
Maafkan saya, Mak.
Maafkan saya.
Saya kata saya akan menabahkan diri, tapi tak mampu.
Tidak lagi.
Saya tak percaya lagi.
Tumpang tanya.
Boleh saya minta tolong, cik?
Cuma sekeping roti, atau lebih elok lagi jika ada secawan susu?
Ya.
Rasanya saya boleh mendapatkan sesuatu untuk kamu.
Mengapa kamu menangis?
Tiada apa-apa.
Tiada apa-apa?
Tiada apa-apa.
Apalah semangkuk susu? Tiada apa-apa.
Tapi kebaikan hati menjadikannya cukup bermakna.
Saya tak mahu menggesa kamu, tapi kamu tak banyak masa, Ella.
Bagaimana kamu mengenali saya?
Siapa kamu?
Siapa saya?
Saya ingat kamu dah boleh teka siapa saya.
Saya ubi hari-hari kamu.
Maksud saya, ibu pari-pari kamu.
Tak mungkin.
Mengapa pula?
Mereka tak wujud.
Mereka cuma rekaan untuk kanak-kanak.
Bukankah ibu kamu sendiri percaya bahawa mereka wujud?
Usah menafikannya, dia pernah cakap.
Kamu pernah dengar kata-katanya?
Alahai.
Baiklah! Terlebih dahulu.
Biar saya bertukar pakaian kepada yang lebih selesa.
Lebih elok begitu.
Baik, saya di takat mana tadi?
Bagaimana kamu...
Ya.
Mari kita tengok.
Apa yang kita perlu ialah sesuatu yang nampak seperti kereta kuda.
Palung itu?
Ia tak menggambarkan "kereta kuda."
Tak, saya mencari buah-buahan dan sayur-sayuran.
Kalian ada menanam tembikai?
Tidak.
Tembikai wangi?
Saya tak tahu pun apa benda itu.
Articok?
Limau kumkuat?
Tomato besar?
Kami ada menanam labu.
Labu?
Ini kali pertama saya menggunakannya.
Itu sentiasa menarik.
Biasanya saya tak menggunakan labu.
Ia terlalu lembik.
Yang mana, ya. Yang itu patut memadai.
Ya. Pisau?
Itu dia.
Terima kasih, sayang.
Helo, wahai sayur yang berwarna jingga yang ganjil.
Cantas sedikit.
Cantik!
Labu yang berat!
Awas, tikus-tikus!
Tak apalah.
Mari kita melakukannya di sini.
Melakukan apa di sini?
Menukarkan labu ini menjadi kereta kuda.
Kamu membuat saya rasa gementar.
-Patutkah saya menutup mata? -Lebih baik begitu.
Tolonglah. Buat saja.
Nampaknya sesuatu memang sedang berlaku.
Rahsianya ialah...
Saya dah lupa apa rahsianya.
Saya cuma terfikir, jika ia...
Jika ia menjadi semakin besar...
Ya?
Hati-hati.
Adakah ini tujuan asal kamu?
Kamu rasa inikah tujuan asal saya?
Lari!
Berlindung!
Itu dia!
Sebuah kereta kuda.
Memang benar kamu ibu pari-pari saya.
Tentulah.
Saya bukannya akan menukar labu untuk sesiapa saja.
Sekarang, di mana tikus-tikus itu?
Tikus?
Ya.
Tikus.
Itu pun ia.
Empat ekor kuda putih yang gagah.
Gus-Gus, betapa segaknya rupa kamu!
Tapi bagaimana kamu...?
Apa kita nak buat sekarang?
Kereta kuda, kudanya dah ada. Pengiring!
Pengiring?
Helo, Encik Cicak yang baik.
Helo!
Cik puan memanggil saya?
Sekarang, saya memerlukan pemandu pula.
Pemandu?
Adakah saya kata "pemandu"? Saya maksudkan "angsa".
Saya tak tahu memandu. Saya seekor angsa.
Sekarang, pergi!
Semua ambil tempat, jangan buang masa!
Ayuh!
Ibu pari-pari!
Ya, apa?
Gaun saya.
Saya tak boleh pergi berpakaian sebegini.
-Boleh kamu membaikinya? -Membaikinya?
Tidak, saya akan tukarkan menjadi yang baru.
Tidak, tolong jangan.
Ia milik ibu saya.
Saya ingin memakainya apabila pergi ke istana.
Seolah-olah saya membawanya bersama saya.
Saya faham.
Tapi dia tak kisah jika saya memperbaikinya sedikit?
Tak kisah kalau ia biru yang cantik?
Tidak.
Itu dia.
Cantiknya.
Mak pasti menyukainya.
Sekarang, ayuh. Pergi. Cepat!
Kamu akan terlewat nanti!
Saya baru saja belajar memandu!
Aduhai.
Hentikan kereta kuda itu!
Terima kasih.
Sebentar!
Itukah kasut kamu yang paling elok?
Tak apa. Tak siapa yang akan nampak.
Tidak, ia merosakkan seluruh gaya kamu. Cepat.
Tanggalkannya. Ia agak hodoh.
Mari kita hasilkan sesuatu yang baru kali ini.
Saya agak mahir dengan kasut.
Tapi...
Ia diperbuat daripada kaca?
Ya.
Kamu akan mendapati ia amat selesa.
Ella, kamu mesti pergi sekarang.
Ibu pari-pari?
Apa?
Ibu tiri dan kakak-kakak tiri saya?
Jangan risau.
Saya akan memastikan mereka takkan cam kamu.
Sekarang, pergilah.
Sebab kamu akan menghadiri majlis itu.
Ella!
Saya hampir terlupa.
Ingat, jampi ini hanya akan bertahan untuk seketika.
Setelah loceng terakhir berbunyi, pada detik terakhir tengah malam,
jampi itu akan berakhir,
dan segalanya akan kembali seperti yang asal.
Tengah malam?
Tengah malam.
Masa itu sudah lebih daripada mencukupi.
-Pergilah. -Terima kasih.
Terima kasih.
Angsa, jalan!
Selamat tinggal!
Puteri Mei Mei dari Fujian.
Puteri Shahrzad dari dinasti Seljuqs.
Puteri Chelina dari Zaragosa!
Puteri Imani dari Shona!
Puteri Hiina dari Takhta Chrysanthemum!
Cik Puan Tremaine dan anak-anak gadisnya.
Saya Drisella.
Saya pula Anastasia.
-Orang nak tahu. -Saya yang bijak.
Saya sangat cantik.
Cik Drisella yang bijaksana,
dan Anastasia yang sangat cantik.
Marilah cepat!
Lord Veneering.
Anakanda mencari siapa?
Tiada sesiapa.
Gadis dari hutan itu, bukan?
Sebab itu Anakanda tidak lokek dengan jemputan majlis ini.
Ayahanda, ini untuk rakyat jelata.
Ayahanda tahu Anakanda menyayangi rakyat.
Tapi Ayahanda juga tahu, hati Anakanda telah ditambat.
Tapi Anakanda baru bertemu dengannya sekali, dalam hutan.
Ayahanda nak saya mengahwini orang yang saya baru temui malam ini.
Seorang puteri.
Seorang puteri atau tak boleh kahwin langsung.
Tahan pintu itu! Seorang lagi baru tiba.
Mempersembahkan Yang Teramat Mulia Puteri Chelina dari Zaragosa.
Kamu tampan seperti dalam gambar kamu.
Negeri kecil kamu juga amat menawan.
Diharap tuan puteri tak merasakan "negeri kecil" kami terlalu sempit.
Cik Ella.
Terima kasih.
Saya takut, En. Cicak.
Saya hanyalah gadis biasa, bukan seorang puteri.
Saya pula hanyalah seekor cicak, bukan seorang pengiring.
Nikmatilah saat ini, selagi masih ada.
Duli-duli Yang Teramat Mulia,
para Lord, tuan-tuan dan puan-puan,
para hadirin yang dihormati dan rakyat sekalian,
putera kita akan memilih pasangan baginda untuk tarian pertama.
Maka bermulalah majlis tari-menari ini!
Minta diri dahulu.
Beribu-ribu ampun, Tuanku.
Patik tak tahu apa telah berlaku.
En. Kit.
Ini benar-benar kamu,
bukan?
Betul.
Tuanku...
Jika boleh,
yakni,
sukacita sekiranya
Tuanku dapat memberi penghormatan kepada beta memimpin Tuanku untuk
memulakan...
Tarian?
Ya, tarian.
Betul itu.
Mereka semua memandang kamu.
Percayalah, mereka semua memandang kamu.
Siapakah dia?
Patik langsung tak tahu.
Siapa itu, mak?
Mak tak berapa pasti, tapi ini bukan petanda baik.
Cantik sungguh gaunnya.
-Betapa cantiknya dia. -Tumpukan perhatian!
Kamu mesti pikat hati putera itu, dungu! Sekarang, keluar ke sana!
Tapi tiada sesiapa mengajak kami menari.
Tuan-tuan, memperkenalkan anak-anak saya, Anastasia, Drisella.
Pergi!
Senyum.
Ikut saya.
Pergi ke sana. Senyum.
Rupa-rupanya, kamu putera raja itu!
Bukan satu-satunya putera raja.
Ada ramai putera di seluruh dunia.
Saya cuma salah seorang daripadanya.
Tapi Kit bukan nama sebenar kamu.
Bapa saya masih memanggil saya dengan nama itu
terutamanya jika dia tak marah dengan saya.
Tapi kamu bukan seorang pelatih.
Saya seorang pelatih. Raja pelatih.
Saya masih mempelajari bidang saya.
Ya, Tuhan!
Tolong maafkan saya.
Saya takut cara kamu melayan saya berubah jika tahu.
Saya ingat kamu seorang gadis desa yang baik dan jujur,
rupa-rupanya kamu tak ingin terlalu mengagumkan seorang askar biasa.
Itu takkan berlaku.
Tiada kejutan lagi?
Tiada kejutan lagi.
Kamukah itu?
Saya benci melihat diri saya dalam lukisan. Betul tak?
Tiada siapa pernah melukis potret saya.
Ya? Mereka patut melukisnya.
Siapakah dia?
Dia tak beritahu namanya, Yang Mulia.
Kamu tak tanya?
Saya dah semput, Yang Mulia,
memperkenalkan Puteri Blodwyn dari Llanfairpwllgwyngyllgogerychwyr...
Diam, boleh tak?
"Diam". Baiklah.
Tak sangka sungguh!
Bukan dia!
Mereka takkan bertanya tentang kamu di majlis itu?
Mungkin.
Tapi usahlah kita balik dahulu.
Mengapa?
Setelah kembali, saya akan dipadankan dengan gadis pilihan mereka.
Mereka mahu saya berkahwin demi kepentingan.
Kepentingan siapa?
Itu satu soalan yang bagus.
Kamu pasti mempunyai hak untuk mengikut gerak hati sendiri.
Saya juga harus mengambil kira kehendak raja.
Baginda seorang pemerintah yang bijaksana dan bapa yang penyayang.
Mungkin baginda akan berubah fikiran.
Malangnya baginda tak mempunyai banyak masa lagi.
Kasihannya Kit.
Kata orang, dia seorang puteri.
Putera kita nampak amat tertarik kepadanya.
Dia terus pergi mendekati putera raja.
Tuan harus mengakui kecekapannya.
Tapi, jika benarlah dia seorang puteri, ini mungkin perkara yang baik.
Saya sudah menjanjikan baginda kepada Puteri Chelina.
Tapi...
Maafkan saya, Yang Mulia.
Saya tak berniat untuk mengganggu.
Tidak, saya yang harus meminta maaf kepada kamu, puan.
Saya akan menyimpan rahsia kamu.
Saya tak pernah menunjukkan tempat ini kepada sesiapa.
Sebuah taman rahsia.
Saya amat menyukainya!
Silakan.
Tidak, saya tak patut.
Kamu patut.
-Saya tak patut. -Kamu patut.
Baiklah.
Izinkan saya?
Silakan.
Ia diperbuat daripada kaca.
Apa salahnya?
Izinkan saya.
Terima kasih.
Itu dia.
Boleh tolong beritahu siapa diri kamu sebenarnya?
Jika saya beritahu, rasanya segalanya akan berubah.
Saya tak faham. Sekurang-kurangnya beritahulah nama kamu?
Nama saya...
Saya harus pergi.
Sukar untuk saya menjelaskannya.
Perihal cicak dan labu, dan sebagainya.
Nanti!
Kamu nak ke mana?
Kamu sungguh baik.
Terima kasih kerana malam yang indah ini. Saya menyukainya.
Setiap detik!
"Cicak dan labu."
Tumpang lalu.
Maaf! Maafkan saya.
Alamak!
Puteraku!
Kamu dah tersalah orang!
Dia nak tahu namanya!
Saya tahu dia nak tahu namanya.
Nama dia, dungu. Dapatkan namanya!
Sakit sungguh!
Tuanku.
Cik puan.
Ampunkan patik.
Tak apa, nak.
Tuanku, patik ingin memberitahu,
anakanda Tuanku ialah orang paling budiman pernah patik temui.
Baginda begitu baik dan berani.
Patik harap Tuanku tahu betapa baginda menyayangi Tuanku.
Patik minta diri dahulu!
Nanti!
Kamu nak ke mana?
Cepat!
Kembalilah ke sini!
Cepat!
Tolong cepat, En. Angsa!
Nanti!
Hati-hati!
Kapten, bawakan kuda beta.
Jangan!
Ini mungkin helah untuk mengumpan Tuanku supaya keluar dari istana.
Ayahanda Tuanku memerlukan Tuanku di sini.
Kapten!
Patik sedang sibuk berseronok tadi.
Tuanku nak juga memilih gadis yang itu, ya?
Ya, betul.
Cepat, En. Angsa!
Cepat!
Hati-hati, En. Angsa!
Alamak!
Kamu di sana!
Berhenti atas perintah raja!
Ini masa yang tak sesuai langsung.
Berhenti!
Saya tahu apa perlu dibuat!
Ya!
Buka pintu ini!
Alamak!
Tidak.
Maafkan saya.
Kamu akan mendapatinya amat selesa.
Tolonglah diam!
Cinderella!
Kita perlu kejutkan dia.
Cinderella!
Bangunlah, pemalas!
Bawakan teh dan sepinggan biskut.
Selamat pulang!
-Kamu nampak ceria! -Dan basah!
Saya berjalan dalam hujan untuk menceriakan diri.
Biasalah itu.
Teh.
Kami bukan sekadar berhubung melalui kata-kata.
Jiwa kami telah bertemu.
Tepat sekali. Jiwa saya dengan jiwa putera itu.
Jiwa kamu tertumpu kepada meja jamuan.
Kakak tak nampak baginda menari bersama saya.
Menari bersama kamu?
Baginda langsung tak bercakap dengan kamu.
Itu bukan salah kami, Mak. Itu salah gadis itu.
Puteri misteri itu.
Puteri misteri?
Menariknya cerita itu.
Dia bukan seorang puteri.
Dia tetamu tak diundang yang sombong yang telah memalukan diri sendiri.
Seorang perempuan biadap telah menceroboh majlis itu,
tanpa ditemani pula itu,
lalu menyorong-nyorongkan dirinya pada putera itu.
Baginda tergamak pula menari dengan gadis hodoh itu.
-Ya? -Ya.
Ia disebabkan rasa simpati.
Baginda terlalu sopan untuk menghalaunya di depan semua orang.
Tapi untuk tidak terus mendedahkan kami kepada gadis tak senonoh itu,
-baginda mengasingkannya. -Serta memarahinya.
Tapi dia enggan pergi,
lalu pengawal istana menghalaunya daripada parti itu!
Kasihan putera itu. Citarasa baginda amat teruk.
Mereka amat secocok.
Itu tak penting, anak-anak.
Majlis itu hanyalah untuk mengalihkan perhatian.
Putera itu tak dibenarkan berkahwin kerana cinta.
Baginda sudah dijanjikan kepada Puteri Chelina dari Zaragosa.
Grand Duke sendiri telah memberitahu Mak.
Tak adilnya.
Ya.
Itulah lumrah dunia.
Helo sekali lagi.
Terima kasih atas bantuan kamu.
Ia memang bagaikan mimpi.
Lebih baik daripada mimpi.
Ella tak sabar-sabar untuk menulis tentang segala yang telah berlaku
agar dapat mengingati setiap saat dan setiap detik,
seolah-olah dia sedang bercerita kepada ibu bapanya
tentang majlis itu serta masa yang diluangkan bersama putera itu.
Terutamanya putera itu.
Anakanda dah datang.
Bagus.
Ayahanda.
Janganlah pergi.
Ayahanda terpaksa.
Anakanda tak perlu bersendirian.
Nikahilah seseorang.
Puteri Chelina.
Bagaimana jika Ayahanda menitahkan Anakanda untuk buat begitu?
Anakanda mengasihi dan menghormati Ayahanda, tapi Anakanda takkan buat.
Anakanda percaya kita tak perlu melihat jauh di luar sempadan kita
untuk mencari kekuatan atau pedoman.
Apa yang kita perlukan berada di depan mata kita.
Kita hanya perlu memiliki ketabahan dan kebaikan hati untuk melihatnya.
Benar.
Anakanda telah memiliki pendirian sendiri.
Bagus.
Mungkin, dengan saki-baki hidup Ayahanda yang ada ini,
Ayahanda boleh menjadi bapa Anakanda yang sepatutnya.
Janganlah berkahwin atas dasar kepentingan.
Berkahwinlah atas dasar cinta.
Carilah gadis itu.
Cari dia.
Gadis yang sedang hangat diperkatakan itu.
Gadis pelupa itu,
-yang tertinggal kasutnya. -...tertinggal kasutnya.
Bergembiralah, nak.
Terima kasih, Ayahanda.
Terima kasih, Kit.
Ayahanda sayangkan Anakanda.
Anakanda sayangkan Ayahanda.
Setelah tempoh berkabung berakhir, satu perisytiharan telah dikeluarkan.
Perhatian!
Bahawasanya raja baru kita
dengan ini mengisytiharkan cintanya terhadap
puteri misteri
yang telah memakai
kasut kaca ke majlis tari-menari itu.
Baginda menitahkan beliau untuk masuk mengadap ke istana,
dan seterusnya, atas kerelaan hati beliau,
baginda akan memperisterikan beliau
dalam majlis yang penuh adat istiadat.
Inikah yang kamu sedang cari?
Tentu ada cerita menarik di sebaliknya.
Boleh ceritakan kepada saya?
Tak mahu?
Baiklah.
Biar saya ceritakan sebuah kisah.
Suatu masa dahulu,
ada seorang gadis muda yang cantik
yang telah berkahwin atas dasar cinta.
Dia juga mempunyai dua orang anak gadis yang penyayang.
Segalanya aman dan damai,
hinggalah pada suatu hari, suaminya,
pelita hidupnya, meninggal dunia.
Untuk kali yang seterusnya,
dia berkahwin demi kepentingan kedua-dua anak gadisnya.
Tapi lelaki itu juga telah dirampas daripadanya.
Terpaksalah dia melihat anak kesayangan suaminya setiap hari.
Dia berharap agar dapat mengahwinkan
salah seorang anak gadisnya yang cantik dan dungu itu kepada si putera.
Tetapi hati baginda ditawan pula oleh seorang gadis yang berkasut kaca.
Maka,
saya pun hidup merana untuk selama-lamanya.
Nampaknya kisah saya sudah berakhir.
Sekarang, ceritakanlah kisah kamu.
Adakah kamu telah mencurinya?
Tidak.
Ia telah dihadiahkan kepada saya.
Dihadiahkan kepada kamu?
Dihadiahkan konon. Tiada apa yang percuma.
Untuk apa-apa saja, pasti ada bayarannya.
Itu tak benar.
Berbuat baik adalah percuma. Kasih sayang adalah percuma.
Kasih sayang bukan percuma.
Sekarang, ini bayaran kamu kepada saya,
jika mahu memiliki apa yang kamu inginkan.
Tiada siapa akan mempercayai kamu, gadis kuli comot yang tak berkeluarga,
jika kamu mengaku telah menambat hati putera raja itu.
Tapi dengan sokongan daripada seorang wanita yang dihormati,
kamu takkan diabaikan.
Setelah kamu diperisterikan,
kamu akan melantik saya sebagai ketua keluarga diraja.
Anastasia dan Drisella, kita kahwinkan dengan para pembesar yang kaya.
Saya yang akan menguruskan budak itu.
Tapi dia bukan seorang budak.
Kamu pula siapa?
Bagaimana kamu akan memerintah sebuah kerajaan?
Serahkan saja kepada saya.
Dengan cara itu kita semua akan mendapat kehendak kita.
Tidak.
Tidak?
Saya tak dapat melindungi ayah saya daripada kamu,
tapi saya akan melindungi putera dan kerajaan ini
tak kira apa pun terjadi kepada saya.
Itu satu kesilapan besar.
Jangan!
Mengapa?
Mengapa kamu begitu kejam?
Saya tak faham.
Saya telah cuba melayan kamu dengan baik.
Kamu? Melayan saya dengan baik?
Ya.
Walaupun tiada siapa berhak dilayan sepertimana kamu melayan saya.
Mengapa kamu buat begitu?
Mengapa?
Sebab kamu begitu muda, berhati suci, dan baik.
Saya pula...
Jangan!
Boleh saya tahu dari mana kamu mendapatnya?
Daripada gadis pembantu rumah comot di rumah saya.
Puteri misteri itu seorang rakyat biasa.
Bayangkan betapa terperanjatnya saya setelah mendapat tahu rancangannya.
Kamu tak memberitahu sesiapa?
Anak-anak perempuan saya sendiri pun tidak.
Tiada siapa pun perlu tahu perkara sebenar.
Kamu telah mengelakkan kerajaan ini daripada menanggung malu besar.
Saya mahu mengekalkannya sebegitu.
Adakah kamu sedang mengugut saya?
Ya.
Jadi apa yang kamu mahu?
Saya ingin menjadi seorang countess.
Saya juga mahu anak-anak gadis saya dikahwinkan dengan orang kenamaan.
Baiklah.
Gadis itu pula bagaimana?
Buatlah sesuka hati kamu dengannya.
Saya langsung tak peduli tentangnya.
Di mana?
Ditinggalkan di tepi jalan.
-Kamu dah menjumpainya? -Gadis itu?
Tidak, dia telah menghilang.
Tentu ada sebab mengapa dia menghilang.
Mungkin dia telah dihalang daripada bersuara.
Jangan berputus asa, Kit.
Sebaliknya, lupakannya saja dan jadikan ia satu iktibar.
Rakyat pasti ingin diyakinkan bahawa kerajaan ini selamat.
Bahawa raja mereka ada permaisurinya dan negeri ini ada pewarisnya.
Mereka nak menghadapi masa depan dengan kepastian!
Setuju! Jadi marilah kita memastikannya.
Betalah raja.
Beta titahkan kita mencari puteri misteri itu,
walaupun dia enggan ditemui.
Beta perlu bertemu dengannya lagi.
Tapi jika dia tak ditemui,
demi kesejahteraan negeri ini, Tuanku perlu mengahwini Puteri Chelina.
Demi kesejahteraan negeri ini.
Baiklah, setuju.
Tapi Tuanku...
Tapi kamu mesti mencuba sedaya upaya.
Tentu sekali, Tuanku.
Patik berjanji.
Seterusnya.
Kasut itu telah dibawa ke serata pelosok negeri,
menemui setiap gadis kaya atau miskin, dan bermacam ragam.
Ya, Tuhan!
Kamu dulu, puan.
Baiklah, saya akan cuba.
Baiklah. Kamu nak saya duduk di mana?
Naik! Naik ke atas.
Hati-hati, kaki saya bengkak sikit.
Saya...
Ia disebabkan yis.
Grand Duke telah mengotakan janjinya.
Dia mencuba sedaya-upaya untuk menunjukkan kepada si putera
bahawa puteri misteri itu tidak boleh ditemui.
Ia muat!
-Ia tak muat! -Ia muat!
-Ia tak muat. -Ia milik saya!
-Sayalah puteri misteri itu. -Pulangkan kasut itu.
Ambil kasut itu daripadanya!
Jangan ambil kasut ini daripada saya!
Tolonglah, ia kasut saya!
Beri laluan untuk kasut ini!
Boleh cuba pada kaki yang lagi satu?
Rasanya tak perlu.
Tetapi walau apa pun yang mereka cuba,
kasut ajaib itu tetap tidak padan walau dengan gadis-gadis yang terbaik.
Ini dia puteri misteri kamu itu!
Mengapa, Kapten?
Kita belum menemui gadis itu.
Saya kecewa bagi pihak raja kita.
Ayuh! Jangan putus-asa.
Ada sebuah rumah lagi.
Kita mesti mencari dengan teliti.
-Ada kuda! -Ada kuda!
Mak, inilah peluang kita!
Biarkan mereka masuk!
Tuan-tuan! Sungguh tak disangka.
Tolong luangkan sedikit masa, cik puan.
Tentu sekali, Yang Mulia.
Silakan. Ikut sini.
Ella tidak tahu siapa berada di bawah.
Dia juga tidak peduli.
Sebab tentu tiada siapa akan datang mencarinya.
Jacqueline, hentikan!
Ia telah mengecut.
Cubalah sekali lagi.
Cukuplah!
Cintailah aku
Walaupun Ella berasa sedih, semangatnya belum patah.
Dia tahu bahawa majlis tari-menari itu
serta waktunya bersama si putera
bakal menjadi kenangan silam yang indah,
seperti kenangan tentang ibu dan bapanya
serta zaman kanak-kanaknya yang bahagia.
Ia padan dengan kaki saya!
Malang sekali, cik.
Lavender hijau
Lavender biru
Cintailah aku
Sebab aku mencintaimu
Baiklah.
Tugas kita sudah selesai, Kapten.
Tapi takdir masih menyebelahi kita, anak-anak.
Memang benar, puan!
Apabila aku jadi raja
Kaulah ratunya
Lavender hijau
Lavender biru
Jika kau mencintaiku
Aku akan mencintaimu
Biar burung berkicau
Bebiri bercengkerama
Kita akan selamat, dadi dadi
Kamu dengarkah, Yang Mulia?
Mari kita bertolak, Kapten.
Tunggu sebentar.
Puan,
tiada gadis lain di dalam rumah Puan?
Tiada.
Jadi kucing Puankah yang sedang menyanyi itu?
Cukuplah sandiwara kita untuk hari ini, Kapten. Mari kita pergi.
Tapi dia menipu, Yang Mulia.
Karutlah! Saya percayakan wanita itu. Kita bertolak sekarang.
Grand Duke!
Tuanku.
Indah sungguh nyanyian itu. Teringin beta untuk tunggu seketika lagi.
Tuanku, patik tak tahu...
Kapten, boleh tolong pergi menyiasat?
Patik berbesar hati, Tuanku.
Jika kau mencintaiku
Aku akan mencintaimu
Itu dia! Tengok?
Saya dah kata dia bukan seseorang yang penting.
Kita tengoklah nanti.
Cik.
Kamu diminta dan dikehendaki untuk mengadap raja kamu.
Saya melarang kamu daripada melakukannya!
Saya melarang kamu daripada melarangnya!
Siapa kamu untuk menghalang pegawai raja?
Kamu seorang ratu?
Santa?
Seorang dewa?
Saya ibunya.
Kamu tak pernah
dan takkan sekali-kali menjadi ibu saya.
Mari, cik.
Ingat siapa diri kamu, budak jahanam!
Adakah siapa dia sebelum ini, dan siapa dia sebenarnya, akan memadai?
Tiada lagi jampi serapah untuk membantunya kali ini.
Ini mungkin risiko terbesar yang sanggup diambil oleh seseorang.
Untuk mendedahkan diri kita yang sebenar.
Tabahkan diri, dan berhati baik sentiasa.
Siapakah kamu?
Patik Cinderella.
Tuanku,
patik bukanlah seorang puteri.
Patik tiada kereta kuda,
tiada ibu bapa,
dan tiada hantaran kahwin.
Malah patik tak tahu sama ada kasut cantik itu akan padan.
Tapi,
jika ia benar-benar padan,
sanggupkah Tuanku menerima patik seadanya?
Seorang gadis desa yang ikhlas mencintai Tuanku.
Sudah tentu.
Tetapi asalkan kamu menerima beta seadanya.
Seorang pelatih yang masih mempelajari bidangnya.
Silakan.
Cinderella!
Ella!
Adik kesayangan Kakak! Maafkan Kakak.
Minta maaf banyak-banyak.
Mari?
Saya memaafkan kamu.
Sama ada dimaafkan atau tidak,
ibu tiri Cinderella dan dua orang anaknya
telah pergi bersama grand duke
dan tidak pernah menjejakkan kaki ke negeri itu lagi.
Mereka pasti akan saling menyukai.
Kita mesti mengaturkan supaya potret Adinda dilukis.
Jangan. Adinda benci melihat diri Adinda dalam lukisan.
Berhati baik.
Tabahkan diri.
Segalanya akan berjalan dengan lancar.
Kakanda dah sedia?
Untuk apa saja, asalkan Adinda ada bersama.
Permaisuri Kakanda.
Kit Adinda.
Maka Kit dan Ella pun berkahwin
dan saya boleh katakan, sebagai ibu pari-parinya,
bahawa mereka telah dianggap sebagai
pemerintah paling adil dan pemurah dalam sejarah negeri ini.
Jadi Ella terus melihat dunia bukan seperti seadanya,
tetapi seperti apa yang mungkin,
kalaulah kita percaya akan ketabahan
dan kebaikan hati serta sekali-sekalanya
sedikit keajaiban.
TAMAT
Diterjemahkan oleh Siti Aliyya